alexandrainst/scandi-wiki huggingface dataset:
Taavi Rõivas

Taavi Rõivas (, født 26. september 1979 i Tallinn) er en estisk liberalistisk politiker. Han har vært Estlands statsminister og leder i Reformpartiet siden 2014. Rõivas tapte 9. november 2016 et mistillitsvotum i Estlands parlament.

Liv og virke

Bakgrunn 
Han har studentereksamen fra Tallinns realskole fra 1997 og mastergrad i internasjonal økonomi og handel fra Tartu-universitetet fra 2002. Han behersker estisk, engelsk, russisk og finsk. Han var selger i IT Grupp 2002–2003.

Politisk karrière 
Han meldte seg inn i Reformpartiet i 1998. Rõivas var politisk rådgiver for justisminister Märt Rask 1999–2002, politisk rådgiver for befolkningsminister Paul-Eerik Rummo 2003–2004 samt ordfører i den administrative bydelen Haabersti i Tallinn 2004–2005. I 2005 ble han rådgiver for statsminister og partileder Andrus Ansip. Samme år ble Rõivas innvalgt i kommunestyret i Tallinn, og i 2007 ble han innvalgt i nasjonalforsamlingen, Riigikogu.

Rõivas ledet finansutvalget i Riigikogu 2009–2011 og EU-utvalget 2011–2012. Da justisminister Kristen Michal fratrådte etter korrupsjonsanklager i 2012, overtok sosialminister Hanno Pevkur denne ministerposten. Rõivas ble utnevnt til ny sosialminister, og ble med dette det yngste medlemmet av Andrus Ansips regjering.

I februar 2014 varslet Ansip sin avgang som statsminister og partileder, og EU-kommissær Siim Kallas var tiltenkt å etterfølge ham. Kallas gikk inn i forhandlinger med sosialdemokratene for å erstatte den konservative Forbundet for fedrelandet og republikken som regjeringspartner. Den 12. mars erklærte Kallas at han ikke ville tiltre som statsminister likevel, og Reformpartiets ledelse utpekte umiddelbart Rõivas til Ansips etterfølger. To dager senere fikk Rõivas regjeringsoppdraget av president Toomas Hendrik Ilves, og gikk inn i forhandlinger med sosialdemokratene. Reformpartiet og sosialdemokratene presenterte en regjeringserklæring den 20. mars, og regjeringen ble formelt innsatt av presidenten den 26. mars. Med dette ble Rõivas den yngste regjeringssjefen i EU. Den 6. april samme år ble Rõivas valgt til partileder. Ved valget i mars 2015 erklærte Reformpartiet valgseier over Senterpartiet.

Privat 
Taavi Rõivas er gift med sangeren Luisa Värk (født 1987). Paret har en datter sammen.

Referanser 

Estiske statsministere
Estiske økonomer
Personer fra Tallinn
Fødsler i 1979
Midtveien (Oslo)

Midtveien (1A–39 , 2–28C) er en vei på Risløkka i bydel Bjerke i Oslo. Den strekker seg fra Oreliveien til Brobekkveien. Midtveien har en lengde på 632 meter. I Midtveien ligger Sverre Refstads plass, en opparbeidet leke- og fotballplass.

Navnet ble vedtatt i 1920.

Referanser

Kilder

Eksterne lenker
 

Veier i Oslo
Veier i bydel Bjerke
Yngve Ekern

Yngve Ekern (født 20. mars 1964) er en norsk journalist, matskribent og forfatter, tilknyttet Aftenposten.

I 1998 fikk han Riksmålsforbundets pris Gullpennen.

Ekern er bosatt på Nesodden.

Bibliografi 
 
 Typisk norsk: lutet, værbitt - fra torsk til fårikål (med Tove Diesen), Schibsted (2000)
 
 Til bords, Aftenposten (2004)
 Tid for thai : sunt, raskt og nam-nam fra smilets land (med Junie Kovacs), Cappelen Damm (2008)
 Til bords, Aftenposten (2009)
 Kjøttfrie dager : kokebok og veiviser for travle familier som vil spise godt og mer miljøvennlig (med Hege Ulstein), Kagge (2012)

Referanser 

Norske matskribenter
Journalister i Aftenposten
Fødsler i 1964
Helga Helgesens plass (Oslo)

Helga Helgesens plass er en plass på Grønland i bydel Gamle Oslo. Den ligger i krysset der Åkebergveien, Grønlandsleiret og Platous gate møtes, nord for de to første og øst for den siste.

Plassen fikk navn i 2000 etter Helga Helgesen, som var initiativtager for skolekjøkkenundervisning i Norge. Inntil 1992 hadde den gaten som nå heter Jordal terrasse, navn etter Helgesen.

Kilder
 

Plasser i Oslo
Veier i bydel Gamle Oslo
Veier på Grønland (Oslo)
Spireaveien (Oslo)

Spireaveien (1–19, 6–20) er en vei på Løren i bydel Bjerke i Oslo. Den går vestover fra Økern torgvei, forbi Økern torg og Løren ishall, og dreier deretter skarpt sørover. Tidligere endte veien i en snuplass på nordsiden av Ring 3, men ved ombyggingen av den gamle ringveien til lokalvei etter åpningen av Lørentunnelen, ble Spireaveien i 2015 åpnet for gjennomkjøring.

Veien ble tidligere regnet som en del av Lørenvangen, men ble regulert som egen vei med nåværende navn i 1982.

Referanser

Kilder

Eksterne lenker
 

Veier i Oslo
Veier i bydel Bjerke
Ferjesambandet Brattvåg–Dryna–Fjørtofta–Harøya

Ferjesambandet Brattvåg–Dryna–Fjørtofta–Harøya er et ferjesamband som krysser Harøyfjorden utenfor munningen av Romsdalsfjorden. Det betjener ferjekaiene Brattvåg, Fjørtofta og Harøya i Ålesund kommune og Dryna i Molde kommune. Sambandet drives av Fjord1. Sambandets strekninger blir betjent av MF «Dryna» og MF «Harøy». Det er avgang fra Brattvåg 15–23 ganger daglig.

Referanser 

Fergesamband i Møre og Romsdal
Transport i Ålesund
Samferdsel i Molde
Artikler i sjøfart-prosjektet
Guri Malla!

Guri Malla! er en norsk TV-serie for barn som gikk på NRK i 1986. Programleder var Gudny Hagen. Programmet er rettet mot døvstumme og benytter tegnspråk.

Handling
Bondekona Malla og de tre bondebarna venter besøk fra byen. Den fine byfrua Guri og de tre bybarna skal bo på bondegården hele sommeren og blir hentet på stasjonen av Per Stallkar og hesten. Når byfolket ankommer gården begynner det å skje mange rare ting og vi blir kjent med den mystiske Tueladden.

Episoder
En dag full av popkorn og fine fruer
Et spann full av melk
En merkelig fisketur
Barna lager teater

Medvirkende
Gudny Hagen - Bondekona Malla
May Karin Agnalt - Bondebarna
Elin Lippe Nilsen - Bondebarna
Kenneth Moen - Bondebarna
Sigurd Ørsnes - Per Stallkar
Venche Sandvik - Byfruen Guri
Thomas Hansen - Bybarna
Akmal Mohammed Kahn - Bybarna
Anniken Vidnes Hansen - Bybarna
Åsmund Huser - Tueladden

Referanser

NRK Barne-TV
Norske TV-serier fra 1980-årene
Norske barneprogrammer på TV
TV-produksjoner på NRK
Dalfsen

Dalfsen er en kommune i den nederlandske provinsen Overijssel.

Kjente personer fra Dalfsen 
Atle J. Goutbeek, fotograf, arkitekt og kunstner 
Erben Wennemars, skøyteløper

Referanser

Eksterne lenker 
 Kommunens nettside

Kommuner i Overijssel
Byer i Overijssel
Chapelle Expiatoire

Chapelle expiatoire er et kapell i Paris, tilegnet Ludvig XVI og Marie Antoinette. Kapellet ligger til Rue Pasquier i Paris' åttende arrondissement. Arkitekten Pierre Francois Leonard Fontaine fant inspirasjon i Pantheon i Roma.

Kapellet ble oppført i 1826 på den tidligere Cimetière de la Madeleine, der Ludvig XVI og Marie Antoinette ble gravlagt etter at de ble henrettet. I 1815 ble de flyttet og begravet i Saint-Denis-basilikaen.

Litteratur 
 Jean-Marie Pérouse de Montclos: Le Guide du Patrimoine: Paris. Hachette, Paris 1994, s. 160. ISBN 978-2-01-016812-3

Eksterne lenker 
 
 Les Goncourt et Marie-Antoinette 

Kirker i Paris
Katolske kirker i Paris
8. arrondissement i Paris
Etableringer i 1826
Ferjesambandet Kaupanger–Gudvangen

Kaupanger–Gudvangen er et ferjesamband som krysser Sognefjorden og går inn Nærøyfjorden til Gudvangen. Ruten trafikkeres av ferger som leies inn av Fjord2. Frem til høsten 2014 var strekningen trafikkert av ferger fra Fjord1 Fylkesbaatane (tidligere Fylkesbaatane i Sogn og Fjordane). Fergeruten startet i 1937. I periodene 1939 til 1956, og noen år fra 1995 hadde ruten også anløp i Lærdal.

Veteranfergene MF «Skånevik» og MF «Hardingen sr.» trafikkerer strekningen daglig i sommermånedene.

Kilder 
 
 
 
 
 

Fergesamband i Vestland
Samferdsel i Sogndal
Samferdsel i Aurland
Turisme i Vestland
Artikler i sjøfart-prosjektet
Ferjesambandet Breivikeidet–Svensby

Breivikeidet–Svensby er et fergesamband på fylkesvei 91 over Ullsfjorden i Troms, mellom Breivikeidet ferjekai i Tromsø og Svensby ferjekai i Lyngen. Strekningen drives av Norled, og var tidligere drevet av Bjørklids Ferjerederi.

Strekningen blir betjent av MF «Høgsfjord», med 18 avganger daglig i hver retning om hverdagen. 2014 var årsdøgntrafikken 434 kjøretøyer.

Det planlegges en fast forbindelse over fjorden her, Ullsfjordforbindelsen.

Referanser 

Fergesamband i Troms og Finnmark
Transport i Tromsø
Samferdsel i Lyngen
Artikler i sjøfart-prosjektet
Louise Bertin

Louise-Angélique Bertin (1805–1877) var en fransk komponist og dikter. 

Bertin var datter av  den eldre (1766–1841), direktør av avisa Journal des débats. Familien oppmuntret musikkinteressen og hun var elev av François-Joseph Fétis. 

Hun tilskrives operaene Guy Mannering (1825), Le Loup-garou (1827, «Varulven»), Fausto (1831) og Esmeralda (1836) med libretto av Victor Hugo basert på en figur i romanen Ringeren av Notre-Dame. Hun skrev enkelte instrumentalverk, tolv kantater, seks klaverballader, fem kammersymfonier, noen strykekvartetter og én pianotrio. Bare balladene og trioen ble publisert.

I tillegg skrev hun poesi og gav ut de to diktsamlingene Les Glanes (1842) og Nouvelles Glanes (1876).  For førstnevnte tildelte Académie française henne en pris.

Referanser

Eksterne lenker 
 Litteratur av og om Louise Bertin i SUDOC-katalogen
 

Romantiske komponister
Operakomponister
Kvinnelige komponister
Franske forfattere
Ferjesambandet Lyngseidet–Olderdalen

Lyngseidet–Olderdalen er et ferjesamband på fylkesvei 91 over Lyngen i Troms, mellom Lyngseidet ferjekai i Lyngen og Olderdalen ferjekai i Kåfjord. Strekningen drives av Norled.

Strekningen blir betjent av MF «Folkestad», med 16 avganger daglig i hver retning om hverdagen. 2014 var årsdøgntrafikken 203 kjøretøyer.

Før 1975 var fergesambandet og nåværende fylkesvei 868 fra Lyngseidet til Oteren en del av riksvei 6/europavei 6.

Referanser 

Fergesamband i Troms og Finnmark
Samferdsel i Lyngen
Samferdsel i Kåfjord
Artikler i sjøfart-prosjektet
Ferjesambandet Søvik–Austbø–Herøy–Brasøy

Ferjesambandet Søvik–Austbø–Herøy–Brasøy er en del av fylkesveg 828 og krysser Alstenfjorden vest for Sandnessjøen på Helgeland. Det betjener ferjekaiene Flostad og Brasøy i Herøy kommune, og Kvaløyhamn (Austbø) og Søvik i Alstahaug kommune. Sambandet drives av Boreal Sjø og er i 2020 det nest største fergesambandet i Nordland, målt i personbilenheter.

Bakgrunn 
Siden fergeforbindelsen mellom Engan og Sandnessjøen ble åpnet i 1968 har næringsvirksomheten på øyene vokst i takt med tiden. Det ble derfor et stadig større behov for en kortere og raskere fergeforbindelse. Sambandet ble offisielt åpnet i 2005.  Det ble bygd to nye fergeleier; Søvik og Flostad. I tillegg ble det anlagt ny veg (1200 m), fortau (350 m) og gang-og sykkelveg (1750 m). Prosjektet kostet 54 millioner og byggetida var 1 ½ år.

Utvidelse av Flostad fergeleie 
I 2017 ble utvidelsen av Flostad fergekai ferdigstilt. Det ble bygd ett ekstra fergekai, og gjort justeringer i parkeringsområdet. Bakgrunnen til utvidelsen var mangel på kaiplass til sambandets to ferger. Før dette måtte ett fartøy flyttes til Sandnessjøen natterstid.

Byggetiden var om lag to år. Det nye anlegget har standard ferjebru på 7,5 x 18 meter, dybde i båsen er 7,4 meter og lengden på fenderveggen er 65 meter. Opprinnelig kostnadsoverslag  var 35,5 mill. i 2017 kr. Prosjektets totale prognose var 56,1 mill. kr, det ble altså 20,6 mill. kr mer enn først antatt. En stor del av kostnadsøkningen skyldes uforutsette utfordringer med grunnforhold og bergart i sjøen, som medførte en del omprosjekteringer.

Trafikk 
Majoriteten av trafikken går mellom Søvik (Alstahaug) og Flostad (Herøy). Strekningen hadde i 2019 en trafikk på 184475 personbilenheter og i 2020 på 176654 personbilenheter. Nedgangen skyldes mindre pendling og helgetrafikk med årsak i Covid-19 pandemien.

Trafikkdata 2020 for strekningen Søvik-Herøy (hentet fra ferjedatabanken)

Fergematriell 
Sambandet betjenes av bilfergene MF «Tenna» og MF «Herøysund». Skipene eies og driftes av Boreal. Strekningen Herøy–Søvik anløpes 15 ganger daglig, Brasøy og Kvaløyhamn 4 - 5 ganger.

Referanser 

Fergesamband i Nordland
Samferdsel i Herøy i Nordland
Transport i Alstahaug
Artikler i sjøfart-prosjektet
Oregon Trail

Oregon Trail eller Oregon-ruten/sporet er en historisk  kilometer lang emigrant- og handelsvei mellom Independence i Missouri og Vancouver i Washington. Veien gikk gjennom Nebraska, Wisconsin og Rocky Mountains, langs elven Snake gjennom Idaho til Columbia-elven.

Strekning, historie
Leden begynte i Kansas City i Missouri, hvorfra den løp i omkring 3.500 km mot nordvest gjennom det som nå er statene Kansas, Nebraska, Wyoming og Idaho til Oregon. Ruten ble først brukt av pelsjegere og handelsmenn mellom 1811 og 1840, og var mulig å forsere med hest og kjerre. Den ble svært viktig for migranter/nybyggere, da det var den beste veien over Rocky Mountains til de rike landområdene vestafor fjellkjeden.

Mellom 1841 og 1869 ble leden benyttet av de fleste reisende til nordlige deler av den amerikanske stillehavskysten, men i og med åpningen av den første transamerikanske jernbamelinjen til den amerikanske vestkysten i 1869, som raskt skulle uppleres med flere andre, opphørte bruken av leden.

Se også 
 Det ville vesten
 Manifest Destiny

Referanser

Eksterne lenker 
 US Department of the Interior - Bureau of Land Management: Basic Facts About the Oregon Trail  Besøkt 8. mars 2015
 The Oregon Trail, ressursside tilknyttet dokumentarfilmen The Oregon Trail Besøkt 8. mars 2015

USAs historie
Veier i Wyoming
Veier i Kansas
Veier i Nebraska
Veier i Idaho
Veier i Oregon
Pelshandel i Nord-Amerika
Valentin Triller

Valentin Triller (1493 – ca. 1579) var en tysk sogneprest, salmedikter og komponist av salmemelodier.

Triller var prest i schlesiske Oberpantenau, i dag Ratajno ved Niemcza i Polen. Han gav ut Schlesisch Singebüchlein (Breslau 1555) med både egne tekster og middelaldertekster.

Kilder

Referanser

Eksterne lenker 
 Publikasjoner av og om Valentin Triller i VD 16

Kirkemusikkomponister
Koralkomponister
Tyske salmediktere
Martin Løwstrøm Nyenget

Martin Løwstrøm Nyenget (født 1. april 1992) er en norsk langrennsløper som representerer Lillehammer Skiklub.

Han tok sin videregående utdanning ved Norges Toppidrettsgymnas på Lillehammer.

Han vant Skandinavisk Cup sammenlagt sesongen 2015/16 og sesongen 2017/18.

Han tok sin første seier i verdenscupen da han vant i femmila i Holmenkollen 6. mars 2022.

Referanser

Eksterne lenker 
 

Norske langrennsløpere
Fødsler i 1992
Norgesmestere i langrenn
Deltakere under Ski-VM 2021
Château d’If

Château d'If, Slottet If eller bare If er en fransk festning bygd 1526-1529 på øya If i øygruppen Archipel du Frioul utenfor Marseille.

Beskrivelse 
Før festningen ble bygd var øya ubebodd, men ble tidvis benyttet av fiskere. Festningen ble påbegynt i 1516 av kong Frans I og stod ferdig i 1529. Samme år som byggingen startet ble et neshorn sluppet i land på øya. Neshornet var en gave til pave Leo X fra Portugals kong Manuel I, som i sin tur hadde fått den fra India. Albrecht Dürer utarbeidet et tresnitt av neshornet basert på vitnemål.

Festningen måler 28 meter i firkant, i tre etasjer og med tre tårn. Også resten av den  kvadratmeter store øya er kraftig befestet.

Byggingen av festningen var ikke populært i Marseille som i avtalen om byens tilslutning med Frankrike var blitt lovet å selv få ta seg av sitt forsvar. Da kongen så begynte å bygge ble det sett på som en maktdemonstrasjon av ham.

Festningen kom aldri i kamp men oppfylte formodentlig en funksjon som avskrekkelse. År 1531 hadde Karl V planer om å angripe Marseille, men avstod.

Allerede i 1580 ble det bragt en fange på øya - det kan ha vært den første, adelsmannen Anselme, dømt for å ha konspirert mot monarkiet. Fra 1634 gikk festningen over til å bli et fengsel. Fengselet var på sin tid blant de mest fryktede i Frankrike. Prominente fanger kunne mot betaling sitte internerte i bekvemme gemakker i festningens øvre etasje. De aller fleste fangene bodde imidlertid under motbydelige forhold i festningens kjellerhuler. Under religionskrigen ble  hugenotter sendt til øya. 

Fengselet opphørte 1890 og ble gjort tilgjengelig for besøkende almenhet.

Litteratur 
Fengselet er også med i fortellingen om Greven av Monte Cristo av Alexandre Dumas. Fortellingen gjorde fengselet kjent over hele verden. Det er her hovedpersonen Edmond Dantès treffer sin læremester og velgjører, Abbé Faria, og det er herifra han etter Farias død klarer å flykte. Alexander Dumas baserer Edmond Dantès løst på virkelighetens José Custódio de Faria, navnelik med Abbe Faria, som under sin internering trente opp seg i illusjonistisk teknikk. Alexandre Dumas plasserer også Mannen med jernmasken på øya i romanen Le Vicomte de Bragelonne ou Dix ans plus tard. Virkelighetens mannen med jernmasken satt aldri fengslet her.

Eksterne lenker 
 
 Ministry of Culture database entry for Château d'If 
 Ministry of Culture photos 
 Informasjon fra marseille-tourisme.com 
 Official information incl. admission fees and open hours
 Chateau d'If Tour- Sign about Man in the Iron Mask is at 1:30 into video.

Fengsler i Frankrike
Festninger i Frankrike
Byggverk i Marseille
Ulrika Kalte

Maria Ulrika Kalte (født 19. mai 1970 er en svensk tidligere fotballspiller. Kalte, som var spiss, har spilt for de svenske klubbene Hammarby IF DFF og Älvsjö AIK FF, japanske Shiroki FC Serena, samt for Sveriges kvinnelandslag i fotball.

Landslagskarriere 
Kalte spilte første landslagskamp 22. mai 1989, da Sverige slo England 2–0 på Wembley Stadium. Kalta spilte også for Sverige under VM i 1995, hvor Sverige ble slått ut i kvartfinalen, og deltok for Sverige under OL i 1996. Kalte har sammenlagt 56 kamper og 20 scoringer for Sverige.

Referanser

Eksterne lenker 
 

Svenske damelandslagsspillere i fotball
Deltakere for Sverige under Sommer-OL 1996
Fotballspillere under Sommer-OL 1996
Fødsler i 1970
Cecilia Sandell

Ann Cecilia Sandell (født 10. juni 1968 i Karlskrona) er en svensk tidligere fotballspiller. Sandell, som var forsvarsspiller, har spilt for de svenske klubbene Lindsdals IF og Älvsjö AIK FF, samt for Sveriges kvinnelandslag i fotball.

Karriere som klubbspiller 
Sandell spilte for Lindsdals IF fram til 1993, da hun ble hentet av Älvsjö AIK FF. Med sin nye klubb vant Sandell Damallsvenskan fem sesonger på rad, fra 1995 til 1999. Sandell, som var midtbanespiller tidlig i karrieren, ble med suksess omskolert til forsvarsspiller.

Landslagskarriere 
Sandell spilte sin første landslagskamp i august 1992, da Sverige møtte Norge i det som skulle bli et uavgjortoppgjør som endte 3–3. Sandell hadde skadeproblemer som skulle innvirke på hennes tidlige karriere som landslagsspiller, og hun deltok verken i EM i 1993 eller i VM i 1995, sistnevnte arrangert av Sverige. Sandell var imidlertid en del av Sveriges tropp til OL i 1996, og deltok i EM i 1997, VM i 1999, samt i OL igjen i 2000.

Sandell spilte sammenlagt 62 kamper og scoret tre mål for Sverige fra 1992 til 2003.

Senere karriere 
Sandell var presseansvarlig for Sveriges damelandslag under EM i 2001. Sandell hadde da lagt opp som spiller, og var assisterende trener for Älvsjö AIK FF.

Privat 
Sandells tvillingsøster, Camilla, er gift med tidligere fotballspiller Victoria Sandell Svensson.

Meritter

Älvsjö AIK FF 
 Damallsvenskan: 1995, 1996, 1997, 1998, 1999

Individuelle 
 Diamantbollen: 1999

Referanser

Eksterne lenker 
 

Svenske damelandslagsspillere i fotball
Deltakere for Sverige under Sommer-OL 1996
Fotballspillere under Sommer-OL 1996
Deltakere for Sverige under Sommer-OL 2000
Fotballspillere under Sommer-OL 2000
Fødsler i 1968
Julie Zogg

Julie Zogg (født 1. oktober 1992) er en sveitsisk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var en kvartfinale i parallellslalåm. 

Under Vinter-OL 2022 i Beijing, ble hun utslått i åttendedelsfinalen.

Referanser

Eksterne lenker 
 

Sveitsiske snøbrettkjørere
Sveitsiske mestere
Deltakere for Sveits under Vinter-OL 2014
Snøbrettkjørere under Vinter-OL 2014
Deltakere for Sveits under Vinter-OL 2018
Snøbrettkjørere under Vinter-OL 2018
Deltakere for Sveits under Vinter-OL 2022
Snøbrettkjørere under Vinter-OL 2022
Fødsler i 1992
Jekaterina Tudegesjeva

Jekaterina Tudegesjeva (født 30. oktober 1987) er en russisk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var en åttendedelsfinale i parallellslalåm.

Referanser

Eksterne lenker 
 

Russiske snøbrettkjørere
Deltakere for Russland under Vinter-OL 2006
Snøbrettkjørere under Vinter-OL 2006
Deltakere for Russland under Vinter-OL 2010
Snøbrettkjørere under Vinter-OL 2010
Deltakere for Russland under Vinter-OL 2014
Snøbrettkjørere under Vinter-OL 2014
Olympiske utøvere fra Russland under Vinter-OL 2018
Snøbrettkjørere under Vinter-OL 2018
Fødsler i 1987
Verdensmestere i snøbrett
Natalja Soboleva

Natalja Soboleva (født 11. desember 1995) er en russisk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var en åttendedelsfinale i parallellslalåm. 

Under Vinter-OL 2022 i Beijing, ble hun utslått i kvalifiseringen.

Referanser

Eksterne lenker 
 

Russiske snøbrettkjørere
Deltakere for Russland under Vinter-OL 2014
Snøbrettkjørere under Vinter-OL 2014
Olympiske utøvere fra Russland under Vinter-OL 2018
Snøbrettkjørere under Vinter-OL 2018
Deltakere for ROC under Vinter-OL 2022
Snøbrettkjørere under Vinter-OL 2022
Fødsler i 1995
Glorija Kotnik

Gloria Kotnik (født 1. juni 1989) er en slovensk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var nummer 23 i parallellslalåm.

Under Vinter-OL 2022 i Beijing, tok hun bronse.

Referanser

Eksterne lenker 
 

Slovenske snøbrettkjørere
Deltakere for Slovenia under Vinter-OL 2010
Snøbrettkjørere under Vinter-OL 2010
Deltakere for Slovenia under Vinter-OL 2014
Snøbrettkjørere under Vinter-OL 2014
Deltakere for Slovenia under Vinter-OL 2018
Snøbrettkjørere under Vinter-OL 2018
Deltakere for Slovenia under Vinter-OL 2022
Snøbrettkjørere under Vinter-OL 2022
Fødsler i 1989
Medaljevinnere under Vinter-OL 2022
Olympiske medaljevinnere i snøbrett
Annamari Tsjundak

Annamari Mykhajlivna Tsjundak (ukrainsk: Аннамарі Михайлівна Чундак; født 26. mars 1990) er en ukrainsk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var nummer 21 i parallellslalåm. 

Under Vinter-OL 2022 i Beijing, ble hun utslått i kvalifiseringen.

Referanser

Eksterne lenker 
 

Ukrainske snøbrettkjørere
Deltakere for Ukraina under Vinter-OL 2010
Snøbrettkjørere under Vinter-OL 2010
Deltakere for Ukraina under Vinter-OL 2014
Snøbrettkjørere under Vinter-OL 2014
Deltakere for Ukraina under Vinter-OL 2018
Snøbrettkjørere under Vinter-OL 2018
Deltakere for Ukraina under Vinter-OL 2022
Snøbrettkjørere under Vinter-OL 2022
Fødsler i 1990
Ladina Jenny

Ladina Jenny (født 10. juni 1993) er en sveitsisk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var en åttendedelsfinale i parallellstorslalåm. 

Under Vinter-OL 2022 i Beijing, ble hun utslått i kvalifiseringen.

Referanser

Eksterne lenker 
 

Sveitsiske snøbrettkjørere
Deltakere for Sveits under Vinter-OL 2014
Snøbrettkjørere under Vinter-OL 2014
Deltakere for Sveits under Vinter-OL 2018
Snøbrettkjørere under Vinter-OL 2018
Deltakere for Sveits under Vinter-OL 2022
Snøbrettkjørere under Vinter-OL 2022
Fødsler i 1993
Ina Meschik

Ina Meschik (født 25. september 1990) er en østerriksk snøbrettkjører som konkurrerer i parallell. Hun representerte landet sitt under Vinter-OL 2014 i Sotsji, der hennes beste resultat var nummer 4 i parallellstorslalåm.

Referanser

Eksterne lenker 
 

Østerrikske snøbrettkjørere
Deltakere for Østerrike under Vinter-OL 2014
Snøbrettkjørere under Vinter-OL 2014
Deltakere for Østerrike under Vinter-OL 2018
Snøbrettkjørere under Vinter-OL 2018
Fødsler i 1990